open-index/open-wikipedia-markdown huggingface dataset:
Չոն Հվի Ին

**Չոն Հվի Ին** (, , ), հարավկորեացի երգչուհի, երգերի հեղինակ։ Հանդիսանում է Mamamoo աղջիկների խմբի գլխավոր վոկալիստ և պարուհի։ 2018 թվականի ապրիլին՝ որպես մենակատար հանդես եկել «Easy» երգով։

## Կենսագրություն
Չոն Հվի Ինը ծնվել է Չոնգջույում, Հյուսիսային Ջոլա, Հարավային Կորեա, որտեղ նա՝ որպես միակ զավակ ապրել է իր ծնողների հետ։ Նա ավարտել է Վոնկվանգի տեղեկատվական արվեստներների միջնակարգ դպրոցը։

## Սկավառակագրություն
### Սինգլ ալբոմ

### Սինգլներ

## Ֆիլմագրություն
### Հեռուստասերիալներ

### Զվարճացնող շոուեր

## Ծանոթագրություններ

Կատեգորիա:1995 ծնունդներ
Կատեգորիա:21-րդ դարի երգչուհիներ
Կատեգորիա:Անձինք այբբենական կարգով
Կատեգորիա:Ապրիլի 17 ծնունդներ
Կատեգորիա:Ապրող անձինք
Կատեգորիա:Երաժիշտներ այբբենական կարգով
Կատեգորիա:Հարավկորեացի երգչուհիներ
Կատեգորիա:Հարավկորեացի հեռուստատեսային դերասաններ
Կատեգորիա:Հարավկորեացի պարային երաժիշտներ
Կատեգորիա:Հարավկորեացի մոդելներ
Մհեր Բեյլերյան

**Մհեր Հրաչյայի Բեյլերյան** (), հայ արձակագիր, Հայաստանի գրողների միության անդամ (2002)։

Բանաստեղծ, թարգմանիչ Հրաչյա Բեյլերյանի որդին է։

## Կենսագրություն
Մհեր Բեյլերյանը ծնվել է 1977 թվականի ապրիլի 3-ին, Երևանում։ Սովորել է Երևանի «Մխիթար Սեբաստացի» կրթահամալիրում և Երևանի Ազատ հումանիտար համալսարանում։ Ավարտել է Երևանի թատրոնի և կինոյի պետական ինստիտուտի գեղարվեստական ֆիլմերի ռեժիսուրայի բաժինը։ Աշխատել է «Ար» հեռուստաընկերությունում, ՀՀ մշակույթի, սպորտի և երիտասարդության հարցերի նախարարությունում, «Հայ զինվոր», «Հայաստանի Հանրապետություն» թերթերում, «Նարցիս» գրական հանդեսում։ Բեյլերյանի ստեղծագործությունները տպագրվում են հանրապետական գրական մամուլում։ Աշխատում է «Նովոստի Արմենիա» տեղեկատվական կայքում։

## Երկեր
* Մեղքի հարյուր տարին, Երևան, 2014։
* Ընկնող աստղերի անձրևի վկան, Երևան, 2014։
* Սկյութների ստվերները, Երևան, 2008։
* Վերջին ժամը, Երևան, 2002։

## Պարգևներ
* «Սկյութների ստվերները» գրքի համար արժանացել է ՀԳՄ Դերենիկ Դեմիրճյանի անվան մրցանակ, 2014

## Տես նաև
* Հայաստանի գրողների միություն

## Ծանոթագրություններ

Կատեգորիա:Երևանի թատրոնի և կինոյի պետական ինստիտուտի շրջանավարտներ
Կատեգորիա:Հայ արձակագիրներ
Կատեգորիա:Հայաստանի գրողների միության անդամներ
Ֆրենկ Բաթլեր (սցենարիստ)

**Ֆրենկ Բաթլեր** (), Անգլիայի Օքսֆորդ քաղաքում ծնված ամերիկյան կինոյի և թատրոնի դերասան, հետագայում՝ մրցանակակիր սցենարիստ։

## Կարիերա
### Թատրոն
Թատերական կարիերայում ունեցել է երկու դերակատարում (1920- 1930-ականներ) Նյու Յորքի Բրոդվեյ թատրոնում բեմադրված ներկայացումներում։

### Կինո
Բաթլերի կինոկարիերան սկսվել է 1920-ական թվականների սկզբին համր կինոյում։ Նկարահանվել է մոտավորապես հիսուն կինոնկարներում և գրել ավելի քան վաթսուն սցենար։ Դրանց թվում էր 1937 թվականին նկարահանված «Շամպայնի վալսը» ֆիլմը։

### Մրցանակներ
Ֆրենկ Քեյվեթի հետ արժանացել է Օսկարի «Լավագույն ադապտացված սցենարի համար» անվանակարգում «Գնա քո ճանապարհով» (1944) ֆիլմի համար։ Նույն տարում առաջադրվել է երկու մրցանակի «Օսկար լավագույն օրիգինալ սցենարի համար» անվանակարգում 1942 թվականին նկարահանված «Ճանապարհ դեպի Մարոկկո» և «*Wake Island*» կինոնկարների համար։

## Ֆիլմադարան

* *Behold My Wife!* (1920) (դերակատարում)
* *The Great Moment* (1921) (դերակատարում)
* '[The Sheik * (1921) (դերակատարում)
* *Beyond the Rocks* (1922) (դերակատարում)
* *A Tailor-Made Man* (1922) (դերակատարում)
* *My American Wife* (1922) (դերակատարում)
* *The Tiger's Claw* (1923) (դերկատարում)
* *The Call of the Wild* (1923) (դերակատարում)
* *Satan in Sables* (1925)(*դերակատարում)
* *30 Below Zero* (1926)
* *The Honorable Mr. Buggs* (1927)
* *Flying Elephants* (1928) (ռեժիսոր)
* *The Big Killing* (1928)
* *Just Married* (1928)
* *China Bound* (1929)
* *Untamed* (1929)
* *Strictly Unconventional* (1930)
* *Those Three French Girls* (1930)
* "Remote Control* (1930)
* *New Moon* (1930)
* *This Modern Age* (1931)
* *When a Feller Needs a Friend* (1932)
* *College Humor* (1933)
* *Search for Beauty* (1934)
* *Babes in Toyland* (1934)
* *Vagabond Lady* (1935)
* *Coronado* (1935)
* *Strike Me Pink* (1936)
* *The Milky Way* (1936)
* *The Bohemian Girl* (1936)
* *The Princess Comes Across* (1936)
* *Champagne Waltz* (1937)
* *Waikiki Wedding* (1937)
* *Paris Honeymoon* (1939)
* *Never Say Die* (1939)
* *The Star Maker* (1939)
* *Road to Singapore* (1940)
* *I Want a Divorce* (1940)
* *Rangers of Fortune* (1940)
* *[[Ճանապարհ դեպի Զանզիբար]]* (1941)
* *Aloma of the South Seas* (1941)
* *My Favorite Blonde* (1942)
* *Beyond the Blue Horizon* (1942)
* *Wake Island* (1942)
* *Road to Morocco* (1942)
* *Hostages* (1943)
* *[[Գնա քո ճանապարհով]]* (1944)
* *A Medal for Benny* (1945)
* *Incendiary Blonde* (1945)
* *California* (1947)
* *Welcome Stranger* (1947)
* *The Perils of Pauline* (1947)
* *Golden Earrings* (1947)
* *Whispering Smith* (1948)
* *Road to Bali* (1952)
* *Strange Lady in Town* (1955)

## Ծանոթագրություններ

## Արտաքին հղումներ
* 

Կատեգորիա:1890 ծնունդներ
Կատեգորիա:1967 մահեր
Կատեգորիա:20-րդ դարի ամերիկացի գրողներ
Կատեգորիա:20-րդ դարի ամերիկացի դերասաններ
Կատեգորիա:20-րդ դարի ամերիկացի տղամարդ գրողներ
Կատեգորիա:20-րդ դարի ամերիկացի տղամարդ դերասաններ
Կատեգորիա:Ամերիկացի կինոռեժիսորներ
Կատեգորիա:Ամերիկացի կինոսցենարիստներ
Կատեգորիա:Ամերիկացի սցենարիստներ
Կատեգորիա:Ամերիկացի տղամարդ թատերական դերասաններ
Կատեգորիա:Ամերիկացի տղամարդ կինոդերասաններ
Կատեգորիա:Համր կինոյի դերասաններ
A Walk to Remember

***A Walk to Remember***, հարավկորեացի երգչուհի Յունայի դեբյուտային մինի ալբոմ։ Այն թվային և իրային տարբերակով թողարկվել է 2019 թվականի մայիսի 30-ին՝ S.M. Entertainment լեյբլի կողմից երգչուհու 29-ամյակի (արևելաասիական տարիքի հաշվմամբ 30) ամյակին։ «Summer Night» գլխավոր սինգլը ձայնագրվել է ինդի երգիչ 20 Years of Age-ի հետ։

## Նախապատմություն և թողարկում
Մայիսի 24-ին հայտարարվեց, որ Յունան 2019 թվականի մայիս 30-ին կթողարկի իր առաջին մինի ալբոմը՝ *A Walk to Remember*, որի գլխավոր երգը «Summer Night»-ն է։

Մայիսի 22-ից 27-ը թողարկվել են ֆոտո թիզերներ, իսկ «Summer Night» տեսահոլովակը թողարկվեց մայիսի 27-ին։

Ալբոմը տեսահոլովակի հետ միասին թողարկվել է մայիսի 30-ին։

## Սինգլներ
«Deoksugung Stonewall Walkway» երգը 10&nbsp;cm-ի մասնակցությամբ թողարկվեց 2016 թվականի մարտի 11-ին՝ *SM Station Season 1* նախագծի շրջանակներում։

«When the Wind Blows» երգը թողարկվեց 2017 թվականի սեպտեմբերի 8-ին՝ *SM Station Season 2* նախագծի շրջանակներում։

«To You» երգը թողարկվեց 2018 թվականի մայիսի 13-ին։ «To You» երգը գրել է Յունան, իսկ ստեղծել է Լի Սան Սունը *Hyori's Homestay 2* շոուի ժամանակ։

## Առևտրային հաջողություն
*«A Walk to Remember»*-ը գտնվել է Gaon-ի ալբոմների հիթ շքերթի երրորդ հորիզոնականում։ Այն նաև տեղ է գտել *Billboard Japan's Top Download Albums*-ի 47-րդ հորիզոնականում։

## Երգերի ցանկ

## Հիթ շքերթներ

### Վաճառք

## Ծանոթագրություններ

Կատեգորիա:2019 ալբոմներ
Կատեգորիա:Ալբոմներ այբբենական կարգով
Կատեգորիա:Կորեերեն մինիալբոմներ
Լուքսորի կոթող

**Լուքսորի կոթող** (), հին եգիպտական կոթող Փարիզի Կոնկորդի հրապարակի կենտրոնում։ Ունի 23 մ բարձրություն։ Ստեղծվել է Ռամզես II-ի օրոք, սկզբում տեղադրված է եղել Եգիպտոսի Լուքսոր տաճարի մուտքի մոտ, սակայն 1830-ական թվականներին փոխարքա Մուհամմադ Ալի փաշան այն նվիրել է Ֆրանսիային։

Լուքսորի կոթողը Ֆրանսիայի մայրաքաղաքի ամենահին շինությունն է (հաշվի է առնվում նրա ստեղծման, ոչ թե Փարիզում տեղադրելու ժամանակը)։

## Պատմություն
[250px|մինի|ձախից|[Լուքսոր տաճարի մուտքը․ առջևի պլանում դատարկ տեղն է, որտեղ տեղադրված է եղել Ֆրանսիա տեղափոխված կոթողը։]]
Լուքսորի երկվորյակ կոթողները ինչ-որ ժամանակ մատնանշել են Լուքսորի տաճարի մուտքը։ 1829 թվականին Եգիպտոսի վալի և ինքնահռչակ խեդիվ Մուհամմադ Ալի փաշան կոթողները նվիրել է Ֆրանսիային։

1823 թվականի օգոստոսին ֆրանսիական «Սֆինքս» կորվետը (ռազմական նավ) ուղևորվել է Ալեքսանդրիա՝ հանդիպելու «Լուքսոր» բարժային, որպեսզի վերցնի կոթողներից մեկը և այն տանի Ֆրանսիա։ 1833 թվականի ապրիլի 1-ին երկու նավերը ուղևորվել են Տուլոն, ուր հասել են մայիսի 10-ին։ Օգոստոսի 12-ին նավերը հասել են Շերբուր Օկտևիլ քաղաքի նավահանգիստ։

Դեկտեմբերի 21-ին կոթողը հասել է Փարիզ։ Երեք տարի անց՝ 1836 թվականի հոկտեմբերի 25-ին, Լուի Ֆիլիպ I արքայի հրամանով կոթողը տեղադրվել է Կոնկորդի հրապարակի կենտրոնում։

Երկրորդ կոթողը մնացել է Լուքսորում։ Դրանից պաշտոնական հրաժարումը եգիպտական կառավարությանը հասցեագրել է Ֆրանսիայի նախագահ Ֆրանսուա Միտտերանը իր նախագահական առաջին կառավարման շրջանում։

## Պատվանդան
Կոթողի պատվանդանին կան փորագրություններ, որոնք պատկերում են, թե ինչպես է կոթողը ապամոնտաժվել Եգիպոսում իր տեղից, տեղափոխվել Ֆրանսիա և դրվել Փարիզում։

Image:Concorde Obelix (4).jpg|Կոթողը հանվում է Եգիպտոսից և տեղափոխվում Ֆրանսիա։
Image:Concorde Obelix (5).jpg|Կոթողը տեղադրվում է Փարիզում։


## Վավերագրություն
* 

## Տես նաև
* Կոթող
* Կառնակ
* Լուքսոր տաճար

## Ծանոթագրություններ

## Գրականություն
* Ժան Բատիստ Ապոլիներ, Լեբա (*Jean Baptiste Apollinaire Lebas*), *L’Obélisque de Louxor*, Paris, 1839.

Կատեգորիա:Կոթողներ
Կատեգորիա:Փարիզի հուշարձաններ
Կատեգորիա:Նապոլեոնի արշավանքը Եգիպտոս և Սիրիա
Կատեգորիա:Մ.թ.ա. 13-րդ դարում կառուցումն ավարտված շենքեր և կառույցներ
Նորայր Գրիգորյան (գրող)

**Նորայր Արարատի Գրիգորյան** (), հայ բանաստեղծ, Հայաստանի գրողների միության անդամ (2007)։
Նորայր Գրիգորյանը հեղինակ է 12 գրքերի՝ բանաստեղծությունների ժողովածուների։

## Կենսագրություն
Նորայր Գրիգորյանը ծնվել է 1958 թվականին, Թալինի շրջանի Ներքին Բազմաբերդ գյուղում (այժմ՝ Հայաստանի Արագածոտնի մարզ)։ Ավարտել է Երևանի պետական համալսարանի բանասիրական ֆակուլտետը։ Աշխատել է հեռուստառադիո-պետկոմում, «Հայաստանի Հանրապետություն» օրաթերթում, «Արմենպրես» լրատվական գործակալությունում, եղել է Հայաստանի Արագածոտնի մարզի «Կանթեղ» թերթի խմբագիր, մարզպետարանի լրատվության և հասարակայնության հետ կապերի բաժնի վարիչ, կրթության, մշակույթի և սպորտի վարչության գլխավոր մասնագետ։ Եղել է ՀԳՄ Արագածոտնի մարզային բաժանմունքի քարտուղարը։ 2002 թվականին հիմնել է Արագածոտնի մարզային «Դարձ» թերթը, 2008 թվականին՝ «Ծիրանավոր» գրական-մշակութային պարբերականը, որոնց գլխավոր խմբագիրն է։

Գրիգորյանի ստեղծագործությունները տպագրվել են գրական մամուլում, թարգմանվել մի քանի լեզուներով։

## Անդամակցություն
* ՀՀ ժուռնալիստների միության անդամ
* Հայաստանի գրողների միության անդամ

## Երկեր
* Սոնան կրկեսում, Երևան, 2014։
* Թղթե հանդերձանք, Երևան, 2011
* Տեղատարափ անձրևների ժամանակաշրջան, Երևան, 2005։
* Մեղրագետ, Երևան, 1989։

## Ծանոթագրություններ

## Արտաքին հղումներ
* ՆՈՐԱՅՐ ԳՐԻԳՈՐՅԱՆ/ Գրական թերթ
* Նորայր Գրիգորյան | Առանց ժամանակի կամ Երևանի ժամանակով
* Նորայր Գրիգորյան | Ծեր զինվորի ծոցատետրից

Կատեգորիա:ԵՊՀ շրջանավարտներ
Կատեգորիա:Հայ բանաստեղծներ
Կատեգորիա:Հայաստանի գրողների միության անդամներ
Կատեգորիա:Հայաստանի ժուռնալիստների միության անդամներ
ԿԲԱ-117

**ԿԲԱ 117** — 30-մմ ավտոմատ հաստոցավոր նռնականետ, ստեղծված է հակառակորդի կենդանի ուժը  և կրակակետերը վնասազերծելու համար, տեղակայված ապաստարաններում,  խրամատներում, տարածքի բնական  ծալքերում  (ձորերում, լանջերի հակառակ կողմում)։ Նախագծված և արտադրված է  «ԿԲ հրետանային զենքի» պետական ձեռնարկության կողմից։

## Ընդհանուր բնութագիր
Համարվում է խորհրդային ԱԳ-17-ի բարելավված տարբերակը, տեղադրվում է մարտական մոդելի վրա։ Նշանառության հարմարանքներն ու ձեռքով ղեկավարումը բացակայում են։ Տեղադրված է մարտական մոդուլներ ԲՄ «Գռոմ», ԲՄ «Շկվալ», ԲՄ-3 «Շտուրմ», ԲՄ-5Մ.01 «Կարտան-Մ», ԲՄ-7 «Պարուս» ում և այլուր։ Գոյություն ունի նաև նռնականետի հետիոտնային տարբերակը, նախագծված է երթի հետևակային հզորությունը խթանելու համար։ Նման նռնակի արձակիչի վրա տեղադրված են  բռնակներ, հաստոցներ և նշանահատիկ։ ԿԲԱ-117- ը պաշտոնապես չի ընդունվել Ուկրաինայի զինված ուժերի կողմից, բայց 2016 թվականին ԿԲԱ-117- ը սկսվեց փորձարկվել որպես զենք Ուկրաինայի ցամաքային զորքերի համար։

## Տեխնիկական բնութագրեր
* Չափերը, մմ 840 x 142 x 145
* Քաշը կգ
** Նռնակի մարմինը ՝ 18մմ
** Տուփը 29 նռնակի համար `14.5մմ
** Կրակոց ՝ 0,35մմ
** Նռնակ ՝ 0.28մմ
** Նռնակի պայթուցիկ `0.036մմ
* Կալիբր ՝ 30 մմ
* Հրթիռ։ ՎՈԳ-17 и ՎՈԳ-17Մ
* Նռնակի թռիչքի սկզբնական արագությունը ՝ մ / վ ՝ 185
* Փողի էներգիան, ։ 4791 Ջ։
* Կրակի արագությունը, 400 կրակոց/ րոպեում
* Խոցման արդյունավետություն։
** Խոցման առավելագույն մակերեսը բեկորներով ՎՈԳ-17Մ, մ²։ 71
** Բեկորների մահացու շառավիղը, 7մ։
* Հեռահարություն, մ։
** Նշանառու։ 1700
** Հետագծի առավելագույն բարձրությունը։ 905
** Ուղիղ կրակի հեռավորությունը 2մ բարությամբ թիրախի ուղղությամբ։ 250
* Կրակոցների ռեժիմ։  Չընդհատվող
* Ակոսներ։ 12

## Փոփոխություն
* ԿԲԱ-117— փոփոխություն, խորհրդային տարբերակ ԱԳ-17. Նռնակի արձակիչը տեղադրվել է մարտական մոդուլների զրահատեխնիկայի վրա։
* **ԿԲԱ-119** — մոդիֆիկացիա հետիոտնի համար, սովետական ԱԳՍ-17 տարբերակը։

## Պատկերասրահ

Shkval fighting module 02.jpg|ԿԲԱ-117 «Շկվալ» մոդելի վրա
Stilet fighting module 02.jpg|ԿԲԱ-117, տեսքը հետևից 


## Տես նաև
* АГС-30
* АГС-17
* Heckler & Koch GMG
* РГ-1 «Поршень»

## Ծանոթագրություններ

## Արտաքին հղումներ
* 30-мм автоматичний гранатомет КБА-117 
* Гранатомет КБА-117  
* Гранатомет КБА-119  

Կատեգորիա:30 մմ տրամաչափի ականանետեր
Կատեգորիա:Ավտոմատ հաստոցավոր նռնականետ
Կատեգորիա:Ուկրաինական ականանետերը
Ջանեկ Սիրերս

**Ջանեկ Սիրերս** (ծն. 1965 թ. հոկտեմբերի 20) վիզուալ էֆեկտների նկարիչ է, ով հայտնի է կինոյում այնպիսի աշխատանքներով, ինչպիսիք են *The Matrix*, *Batman Begins*, *The Avengers* և *The Hunger Games, Catching Fire:*

## Օսկար
Բոլոր երեքն էլ գտնվում են Լավագույն տեսողական էֆեկտների կատեգորիայում՝

* 72-րդ Ակադեմիայի մրցանակը- *[[Մատրիցա (ֆիլմ)|The Matrix (Մատրիցա)]]*-ը կիսվել է Սթիվ Քորթլինի, Ջոն Գաետայի և Ջոն Թումի հետ։ Եվ հաղթեց։
* 83-րդ Ակադեմիայի մրցանակը- *[[Iron Man 2|Iron Man 2 (Երկաթե Մարդը 2)]]*, անվանակարգը կիսվել է Բեն Սնոուի, Դան Սուդիքի և Գեդ Ռայթի հետ։ Սկսվել է սկզբից։
* 85-րդ Ակադեմիայի մրցանակը-*[[Վրիժառուները (ֆիլմ, 2012)|The Avengers(Վրիժառուները)]]*, անվանակարգը կիսվել է Դան Սուդիքի, Ջեֆֆ Ռայթի և Գի Ուիլյամսի հետ։ Կորած Պիի կյանքին։



## Ընտրված թեմաներ
*Սարդ Մարդ։ Վերադարձ (2017)
*Տերմինատորները (2015)
*«Քաղցած խաղեր։ Եվ բռնկվում է կրակը» (2013)
*Վրիժառուները (2012)
*Երկաթե մարդը 2 (2010)
*Ես լեգենդ եմ (2007)
*Բեթմեն։ Սկիզբը(2005)
*«Մատրիցա։ Վերալիցքավորում» (2003)
*Մատրիցան  (1999)
*Բժիշկ Դոլիտլ (1998)
*Հզոր Ջոն Յանգ (1998)
* «Թրումանի շոուն» (1998)
*«Օդային բանտ» (1997)
*Դանթեի գագաթը (1997)
*Մարսը գրոհում է (1996)
*«Ցնդած պրոֆեսորը» (1996)

## Ծանոթագրություններ

## Արտաքին հղումներ
* 
* https://variety.com/t/janek-sirrs/

Կատեգորիա:Ապրող անձինք
Կատեգորիա:1965 ծնունդներ
Կատեգորիա:Լավագույն տեսողական էֆեկտների ակադեմիայի մրցանակակիր
Կատեգորիա:Հատուկ էֆեկտներ մարդիկ
Կատեգորիա:Նկարիչներ այբբենական կարգով
Կատեգորիա:Օպտիկական արվեստ
Կատեգորիա:Օսկարակիրներ
Կատեգորիա:Օսկար
Լի Յու Բի

**Լի Յու Բի** (, ), հարավկորեացի դերասանուհի։

## Վաղ տարիներ
Լին Կյուն Մի Ռիի և Իմ Յունգ Գյուի աղջիկն է։ Նրա ծնողները բաժանվել են 1993 թվականին։ Երբ նրա մայրը երկրորդ անգամ ամուսնացավ, նրա խորթ հայրը պահեց նրան և նրա քրոջը՝ Լի Դա-ինին, նա նույնպես դերասան է։

## Կարիերա
Նա իր կարիերան սկսել է 2011 թվականին, խաղալով Վամպիր կուռք սիթքոմում, այնուհետև խաղացել է հետևյալ դրամաներում՝ *Անմեղ մարդը* (2012), *[[Գու ընտանիքի գիրքը]]* (2013), և ''Պինոկիո'' (2014), խաղացել է նաև հետևյալ ֆիլմերում՝ *Թագավորական դերձակ* (2014) և *Քսան* (2015)։ Լին իր առաջին գլխավոր դերը խաղացել է *[[Գիտնական, ով գիշերները քայլում է]]* ֆիլմում, որի հիմքերը վերցված է վեբ գրքից։

2017 թվականին Լին JTBC-ում սկսել է նկարահանվել Չոի Մին Հոյի հետ, *Ինչ-որ կերպ 18* վեբդրամայում։ Նույն թվականին նա նկարահանվել է *[[Զարմիկ հարևանը]]* կատակերգական ֆիլմում։ 2017 թվականի հոկտեմբերին նա նոր պայմանագիր կնքեց 935 Entertainment-ի հետ։

2018 թվականին նա սկսել է նկարահանվել է *[[Դուք մոռացել եք պոեզիայի մասին]]* բժշկական ֆիլմում։

## Ֆիլմագրություն
### Ֆիլմ

### Հեռուստասերիալներ

### Շոուներ

### Երաժշտական տեսահոլովակ

## Մրցանակներ և անվանակարգեր

## Ծանոթագրություններ

## Արտաքին հղումներ
*
* 

Կատեգորիա:Հարավկորեացի դերասանուհիներ
Կատեգորիա:21-րդ դարի դերասանուհիներ
Կատեգորիա:Հարավկորեացի մոդելներ
Կատեգորիա:Հարավկորեացի կինոդերասանուհիներ
Կատեգորիա:Հարավկորեացի հեռուստատեսային դերասանուհիներ
Electronic Entertainment Expo 2012

thumb|E3 լոգոն|alt=E3 new logo.svg
thumb|E3 Expo 2012
**«Electronic Entertainment Expo 2012» («E3 2012»)**, միջազգային 18-րդ համակարգչային խաղերի ցուցահանդես։ E3-ը հարվում է ամենամյա առևտևային ցուցահանդես համակարգչային խաղերի արտադրության մեջ և անց է կացվում Entertainment Software Association կազմակերպության կողմից։ Е3 2012-ը անց է տեղի ունեցել 2012 թվականի հունիսի 5-ից 7-ը ընկած հատվածում Los Angeles Convention Center-ում։ E3-ը շատ ծրագրավորողների կողմից օգտագործվում է նոր խաղերի և խաղային սարքրի ցուցադրման համար։ Ցուցահանդեսը հեռարձակվել է *Spike* հեռուստալիքով, ինչպես նաև առցանց համակարգիչների և բջջային սարքերի համար։

## Պրեսս-կոնֆերանսներ
Մինչ շոուն, որոշ ընկերություններ կատարեցին հայտարարություններ իրենց արտադրանքների մասին։

### Konami
Konami-ին իր պրեսս-կոնֆերանսը անց կացրեց 2012 թվականի մայիսի 31-ին։

### Microsoft
Microsoft-ը իր պրեսս-կոնֆերանսը անց կացրեց հունիսի 4-ին Galen Center-ում։ Այն հայտնի էր *«Xbox: Entertainment Evolved»* անունով։ Պրեսս-կոնֆերանսը հեռարձակվեց Spike հեռուստալիքով։

Կոնֆերանսի ընթացքում ցուցադրվեցին խաղերից կադրեր՝ Halo 4, Call of Duty: Black Ops II, և Resident Evil 6։ Ինչպես նաև ընկերության նոր խաղեր՝  *Tomb Raider, Forza Horizon, South Park: The Stick of Truth* և շատ այլ խաղեր։

### Electronic Arts
Electronic Arts-ը իր պրեսս-կոնֆերանսը անց կացրեց հունիսի 5-ին։ Պրեսս-կոնֆերանսի ընթացքում ցուցադրվեցին այնպիսի խաղեր ինչպիսիք են՝ *Crysis 3, Dead Space 3, Medal of Honor: Warfighter, Need For Speed: Most Wanted և SimCity*։

### Ubisoft
Ubisoft-ի պրեսս-կոնֆերանսը տեղի ունեցավ հունիսի 5-ին և ցուցադրվեցին հետևյալ խաղերը՝  *Assassin's Creed III, Far Cry 3, Just Dance 4, Rayman Legends, Tom Clancy's Splinter Cell: Blacklist, Watch Dogs և ZombiU*։

### Sony
Sony-ին պրեսս-կոնֆերանսը անց կացրցեց Los Angeles Memorial Sports Arena-ում հունիսի 5-ին։ Sony-ին ներկայացրեց խաղեր PlayStation 3-ի համար՝ *God of War: Ascension, PlayStation All-Stars Battle Royale, The Last of Us, Assassin's Creed III և Far Cry 3*։ Ինչպես նաև ընկերությունը հայտարարեց Beyond: Two Souls խաղի ստեղծման մասին։

### Nintendo
Nintendo-ի պրեսս-կոնֆերանսը տեղի ունեցավ հունիսի 5-ին։ Նրանում ցուցադրվեցին այնպիսի նախագծեր, ինչպիսիք են՝ *Pikmin 3, New Super Mario Bros. U, Batman: Arkham City: Armored Edition, Scribblenauts: Unlimited, ZombiU* և այն։

## Հայտնի ընկերությունների ցանկ
Ընկերությունների ցանկ, որոնց ապրանքները ավելի վառ, և հայտնի ներկայացվեցին E3 2012-ի ժամանակ։ 

## Հայտնի խաղերի ցանկ
Հայտնի խաղերի ցանկ, որոնք ներկայացվել են E3 2012-ի ընթացքում։

## Ծանոթագրություններ

## Արտաքին հղումներ
* Е3-ի պաշտոնական կայք

Կատեգորիա:2012
Կատեգորիա:2012 իրադարձություններ
Կատեգորիա:Իրադարձություններ ԱՄՆ-ում
Կատեգորիա:Լոս Անջելեսի մշակույթ
Ջոզեֆ Ռաքեր

**Ջոզեֆ Թերելլ Ռաքեր** (, ), ամերիկացի կինոօպերատոր, որը Օսկարի 3-րդ մրցանակաբաշխության ժամանակ Վիլլարդ Վան դեր Վիրի հետ արժանացել է Ամերիկյան կինոակադեմիայի («Օսկար») մրցանակին «Լավագույն օպերատորական աշխատանք» անվանակարգում «Բյորդի հետ Հարավային բևեռում»։ Ֆիլմը պատմում է դեպի Հարավային բևեռ ծովակալ Ռիչարդ Բյորդի կատարած ճանապարհորդության մասին։ 40 տարի որպես օպերատոր աշխատել է *Paramount News*-ի և *[[NBC]]*-ի լուրերի բաժնում։

Անտարկտիդայի Հայնես լեռնաշղթայի լեռնաճյուղերից մեկը Անտարկտիդայի անունների խորհրդակցական կոմիտեի կողմից անվանակոչվել է Ռաքերի անունով (Ռաքերի սանդղավանդ)։

## Ծանոթագրություններ

## Արտաքին հղումներ
* 
* Joseph T. Rucker

Կատեգորիա:Ամերիկացի կինոօպերատորներ
Կատեգորիա:Օսկարակիրներ
Կատեգորիա:Ամերիկացի կինոգործիչներ
Ռոբերտ Ուեբ

**Ռոբերտ Դ. Ուեբ** (, ), ամերիկացի կինոռեժիսոր, «Օսկար» մրցանակի վերջին դափնեկիրը «Լավագույն ռեժիսորի օգնականի համար» անվանակարգում 1937 թվականի «Հին Չիկագոյում» ֆիլմի համար։

## Կենսագրություն
Ռոբերտ Դ. Ուեբը ծնվել է 1903 թվականին հունվարի 8-ին Կենտուկի նահանգի Փոուել շրջանի Քլեյ սիթիում։

1938 թվականին Ուեբն արժանացել է «Օսկարի» «Լավագույն ռեժիսորի օգնականի համար» անվանակարգում Հենրի Քինգի «Հին Չիկագոյում» ֆիլմի համար (1937)։ Այդ ֆիլմին զուգահեռ Ուեբը Քինգի հետ համագործակցել է այնպիսի ֆիլմերի նկարահանումների համար, ինչպես «Ռամոնա» (1936), «Բեռնադետի երգը» (1943), «Վիլսոն» (1944), «Կապիտանի Կաստիլյայից» (1947)։

1953 թվականը Ուեբի համար նշանավորվել է երկու նոր ֆիլմերի թողարկումով, ինչպես օրինակ Կորեական պատերազմի մասին Վիկտոր Մեթյուրի և Ալեքսանդր Սքուրբիի մասնակցությամբ «Բրիգադայի փառքը» ֆիլմը ու Ռոբերտ Վագների և Թերի Մուրի դերակատարմամբ ձկնորսական «Բուստախութ» դրաման։ Այդ ֆիլմը եղել է «CinemaScope» ձևաչափով նկարահանված առաջին ֆիլմերից մեկը՝ շնորհիվ աղավաղված պատկերով ոսպնյակով հատուկ գունային տեսախցիկի կիրառման, որով պատկերված է Ֆլորիդայի առափնյա օվկիանոսի ծովային կյանքը, ինչն օպերատոր Էդվարդ Կրոնջագերին «Օսկար» է բերել «Լավագույն օպերատորական աշխատանք» անվանակարգում, իսկ ռեժիսոր Ուեբին՝ Կաննի 7-րդ կինոփառատոնի Գրանպրի։ Ուեբի հաջորդ ֆիլմը՝ «Սպիտակ փետուր» վեսթեռնը (1955), որը նկարահանվել է նույն տեխնիկայով՝ հեռուստադիտողին ցուցադրելով Վայրի արևմուտքի կանաչ դաշտավայրերի և դարավանդների լայն տարածությունը։ Այդ նույն տարում թողարկվել է «Յոթ ոսկե քաղաքներ» ֆիլմը՝ իսպանացի գաղութարարների արշավի պատմությունը քահանա Խունիպերո Սեռայի անձի դիտանկյունով։ Դրան հաջորդել է 1956 թվականին նկարահանված տիեզերական ճանապարհորդությունների մասին «Տիեզերքի սահմանին» ֆիլմը և «Հպարտը» վեսթեռնը։

Կինեմատոգրաֆիայի պատմության մեջ Ուեբն իր նշանակալի տեղն ըստ էության զբաղեցրել է 1957 թվականին նկարահանված «Սիրիր ինձ քնքշորեն» ֆիլմի շնորհիվ, որտեղ կինոյում իր առաջին դերն է խաղացել Էլվիս Փրեսլին։ 1957 թվականին թողարկվել է «Ճանապարհ դեպի ոսկին» արկածային ֆիլմը, երկու տարի անց՝ «Թիմբերլենդի զենքը» ֆերմերային դրաման, 1961 թվականին միանգամից երկու ֆիլմ՝ ծովահենային «Տորտուգայի ծովահենները» ֆիլմը և Երկրորդ համաշխարհային պատերազմի ժամանակ ճապոնական ճամբարներում կին ռազմագերիների մասին «Յոթ դժոխային կանայք» ֆիլմը։

Մի քանի տարի ընդմիջումից հետո 1967 թվականին Ուեբը թողարկել է Հարավաֆրիկյան Հանրապետությունում նկարահանված երկու ֆիլմ՝ «Քեյպփթաունյան խարդախություն» և «Շնագայլերը», ապա ավարտել է գործունեությունը մեծ կինոյում։

Ռոբերտ Ուեբը մահացել է 1990 թվականի ապրիլի 18-ին 87 տարեկանում, Նյուպորտ Բիչ քաղաքում։

## Անձնական կյանք
1951 թվականից մինչև 1990 թվականին իր մահը Ուեբը ամուսնացած է եղել մոնտաժող Բարբարա Մաքլեյնի հետ (1903-1996), որը մասնակից է եղել նրա բազմաթիվ ֆիլմերի նկարահանմանը։

## Ֆիլմագրություն

## Ծանոթագրություններ

## Արտաքին հղումներ
*
* 

Կատեգորիա:Ամերիկացի կինոպրոդյուսերներ
Կատեգորիա:Ամերիկացի կինոռեժիսորներ
Կատեգորիա:Օսկարակիրներ
Մադհյա Պրադեշի օրենսդիր ժողով

**Մադհյա Պրադեշի օրենսդիր ժողով** (), Հնդկաստանի Մադհյա Պրադեշ նահանգի երկպալատ օրենսդիր ժողով։ Մադհյա Պրադեշի օրենսդիր ժողովն այժմ ունի 60 ընտրված անդամ։ Մադհյա Պրադեշի օրենսդիր ժողովը հանդիպում է Մադհյա Պրադեշ նահանգի Վիդհան Բհավանում։

Մադհյա Պրադեշի օրենսդիր ժողովի անդամներն ընտրվում են նահանգի մեծահասակ բնակիչների կողմից փակ քվեարկությամբ։ Յուրաքանչյուր ընտրատարածք ընտրում է օրենսդիր ժողովի մեկ անդամ։ Ժողովն ընտրվում է հարաբերական մեծամասնության համակարգի կամ պարզ բազմության համակարգի օգտագործմամբ։ Ընտրություններն անցկացվում են Հնդկաստանի կենտրոնական ընտրական հանձնաժողովի կողմից։

## Տես նաև
* Մադհյա Պրադեշի օրենսդիր ժողովի խոսնակների ցանկ
* Մադհյա Պրադեշի օրենսդիր ժողովի խոսնակի տեղակալների ցանկ
* Մադհյա Պրադեշի գլխավոր նախարարների ցանկ
* Մադհյա Պրադեշի գլխավոր նախարարի տեղակալների ցանկ
* Հնդկաստանի խորհրդարան

## Ծանոթագրություններ

## Արտաքին հղումներ
* 

Կատեգորիա:1947 հիմնադրումներ
Կատեգորիա:Ազգային ստորին պալատներ
Կատեգորիա:Հնդկաստանի կառավարություն
Կատեգորիա:Հնդկաստանի նահանգների ստորին պալատներ
Կատեգորիա:Հնդկաստանի քաղաքականություն
Կատեգորիա:Մադհյա Պրադեշի օրենսդիր ժողով
Ռոբերտ Բաղդասարյան

**Ռոբերտ Անդրանիկի Բաղդասարյան** (), հայ գրականագետ, արձակագիր։ Բանասիրական գիտությունների դոկտոր։ Հայաստանի գրողների միության անդամ (2013)։

## Կենսագրություն
Ռոբերտ Բաղդասարյանը ծնվել է 1947 թվականի սեպտեմբերի 20-ին, Երևանում։ Ավարտել է Երևանի Վ. Բրյուսովի անվան օտար լեզուների պետական մանկավարժական ինստիտուտի ռուսական բանասիրական ֆակուլտետը։ 1974-1996 թվականներին եղել է ՀՀ ԳԱԱ  հրատարակչության խմբագիր, ապա` Հայոց ցեղասպանության թանգարան-ինստիտուտի ավագ գիտաշխատող, 2000 թվականից` ՀՀ Ազգային Ժողովի հասարակայնության և տեղեկատվության միջոցների հետ կապերի վարչության գլխավոր մասնագետ, ապա *parliament.am* ռուսերեն վեբ-կայքի պատասխանատու խմբագիր-թարգմանիչ։ Գիտական և  գեղարվեստական գրքերի հեղինակ է։

## Անդամակցություն
* Հայաստանի ժուռնալիստների միության անդամ (1981)
* Հայաստանի գրողների միության անդամ (2013)

## Երկեր
* Ունայնություն ունայնությանց, Երևան, 2014։
* Մայրամուտին, Երևան, 2013։
* Ժամանակի ծամածռություններ, Երևան, 2012։
* Կարեն Միքայելյան. Ստեղծագործությունը և ավանդը ռուս-հայկական գրական-մշակութային փոխադարձ կապերում, Երևան, 2010։
* Ցեղասպանությունը և Ռուսաստանի հայ մտավորականությունը, Երևան, 2003։

## Պարգևներ
* ՀՀ ԱԺ նախագահի շնորհակալագիր` բարեխիղճ  և բարձրորակ աշխատանքի համար, 2005, 2012

## Ծանոթագրություններ

## Արտաքին հղումներ
* «Դու բացեցիր ոգու մեր գանձարանն անհուն…». Վալերի Բրյուսով – 140 / Ռոբերտ ԲԱՂԴԱՍԱՐՅԱՆ

Կատեգորիա:Հայ գրականագետներ
Կատեգորիա:Հայ արձակագիրներ
Կատեգորիա:Բանասիրական գիտությունների դոկտորներ
Կատեգորիա:Հայաստանի գրողների միության անդամներ
Կատեգորիա:Հայաստանի ժուռնալիստների միության անդամներ
Զանգվածային սպանություններ Հանաուում (2020)

**Կրակահերթ** Գերմանիայի Հանաու քաղաքի երկու նարգիլե-սրճարանում։ Դեպքը  տեղի է ունեցել 2020 թվականի փետրվարի 19-ին, ինչի արդյունքում զոհվել է 11 և վիրավորվել 5 մարդ։

## Պատմություն
Փետրվարի 19-ի երեկոյան Հանաու քաղաքի  նարգիլե-սրճարաններից մեկը ներխուժեց մի տղամարդ և սկսեց կրակել սրճարանում գտնվողների վրա՝ սպանելով երեքին, որից հետո դիմել է փախուստի և  հայտնվել մեկ այլ նարգիլե-սրճարանում, որտեղ էլ սպանել է ևս  5 այցելուի։ Մի քանի ժամ անց մահացել է   կրակոցներից արձակած  վիրավորներից մեկը։  Ժամեր անց ոստիկանությունը սեփական բնակարանում հայտնաբերել էր կասկածյալի, ինչպես նաև նրա 72 տարեկան մոր դին։

Սպանվածներից երեքը Գերմանիայի քաղաքացիներ են (երկու քուրդ, մեկ գնչու), երկուսը՝ Թուրքիայի, մեկը՝ Բուլղարիայի, մեկը՝ Ռումինիայի։ Ութերորդ զոհը ծնունդով Բոսնիա և Հերցեգովինա  էր։ Իններորդը երկքաղաքացի էր՝ Աֆղանստանի  և Գերմանիայի։

Ենթադրվում է, որ սպանություններ  կատարելուց հետո նա գնդակահարել է մորը, հետո ինքնասպան  եղել։

Սպանության մեջ կասկածվող 43-ամյա Տոբիաս Ռատիենը, որը որսորդական հրազեն պահելու իրավունք ուներ, ենթադրվում է, որ եղել է  ծայրահեղ աջ նեոազգայնական գաղափարների կրող,  սպանություններ գործելուց  առաջ նա ՅուԹյուբում անգլերեն  տեսաերիզ էր տեղադրել, որն անվանել էր «անհատական ուղերձ ԱՄՆ բոլոր բնակիչներին»։ Ուղերձը որևէ բռնություն իրականացնելու գործողություն չի պարունակում։

Փետրվարի 21-ին Գերմանիայի ներքին գործերի նախարար Խորստ Զեեխոֆերը հայտնել է, որ «Հանաուի հանցագործությունը միանշանակ ռասիզմի հողի վրա կատարված ահաբեկչություն է»։

## Արձագանք
Զանգվածային սպանությունների հետ կապված՝ Գերմանիայի կանցլեր Անգելա Մերկելը չեղյալ է հայտարարել դեպի Լեոպոլդինա ուղերթը։ Նրան այնտեղ փոխարինել է  նախարար Հենդրիկ Հոփենշտեդտը։

2020 թվականի  փետրվարի 20-ին Գերմանիայի նախագահ Ֆրանկ-Վալտեր Շթայնմայերը այցելել է Հանաու և ծաղկեպսակ  դրել երկու նարգիլե սրճարաններում, որտեղ մահացել են 9 մարդ։

## Ծանոթագրություններ

Կատեգորիա:2020 ահաբեկչություններ
Կատեգորիա:Ահաբեկչական գործողություններ
Կատեգորիա:Ահաբեկչական գործողություններ Գերմանիայում
Կատեգորիա:Ինքնասպանություն
Կատեգորիա:Սպանություններ
Իգիթյան

**Իգիթյան**, հայկական ազգանուն։

## Հայտնի կրողներ
* Արտակ Իգիթյան (1975, Երևան, ՀԽՍՀ), հայ ռեժիսոր, օպերատոր, սցենարիստ
* Գոհար Իգիթյան (1964, Երևան, Հայկական ԽՍՀ, ԽՍՀՄ), հայ դերասան
* Հենրիկ Իգիթյան (1932-2009), հայ նկարիչ, արվեստաբան, ՀԽՍՀ արվեստի վաստակավոր գործիչ (1980)։
* Հովհաննես Իգիթյան (1960), Հայաստանի Հանրապետության Ազգային Ժողովի 7-րդ գումարման պատգամավոր, ճարտարագետ

## Ծանոթագրություններ

Կատեգորիա:Հայկական ազգանուններ
Կատեգորիա:Ազգանուններ այբբենական կարգով
Կատեգորիա:Յան վերջածանցով ազգանուններ
Կատեգորիա:Անձնանվանական հիմքով ազգանուններ
Կատեգորիա:Թուրքերեն հիմքով ազգանուններ
Պատմություն Լուի Պաստյորի մասին

**«Պատմություն Լուի Պաստյորի մասին»** (), 1935 թվականին նկարահանված կենսագրական դրամա ֆրանսիացի մանրէաբան և քիմիկոս Լուի Պաստյորի մասին։

## Սյուժե
Ֆրանսիա։ 19-րդ դար։ Քիմիկոս Լուի Պաստյորի՝ բժշկության բնագավառում նորարարական գաղափարները մերժվում են բժիշկների մեծամասնության կողմից։ Նախքան վիրահատության սկսվելը, ձեռքերը լվանալու և գործիքներն ախտահանելու  բժիշկներին ուղղված կոչը ծաղրուծանակի է ենթարկվում։ Սակայն իր փոքրաթիվ կողմնակիցների օգնությամբ Պաստյորին հաջողվում է կարևոր գյուտ անել, և չնայած հալածանքներին՝ դառնալ հանրահայտ։

## Դերերում
*Պոլ Մունի՝ Լուի Պաստյոր
*Ժազեֆին Հատչինսոն՝ Մարի Պաստյոր
* Անիտա Լուիզա՝ Անետ Պաստյոր 
*Դոնալդ Վուդս՝ բժիշկ Ժան Մարտել
*Ակիմ Թամիրով՝ բժիշկ Զարանոֆ
*Հենրի Օ՚Նիլ՝  բժիշկ Պիեռ Ռու

## Մրցանակներ և անվանակարգեր
Մրցանակների ու անվանակարգերի ամբողջական ցանկը զետեղված է Internet Movie Database կայքում։

## Ծանոթագրություններ

## Արտաքին հղումներ
* 
* 
* Ֆիլմի մասին TCMDB.com  կայքում 

Կատեգորիա:1935 ֆիլմեր
Կատեգորիա:Warner Bros. ֆիլմեր
Կատեգորիա:Ամերիկյան դրամա ֆիլմեր
Կատեգորիա:Ամերիկյան կենսագրական ֆիլմեր
Կատեգորիա:Ամերիկյան սև-սպիտակ ֆիլմեր
Կատեգորիա:Անգլերեն ֆիլմեր
Կատեգորիա:Ֆիլմեր այբբենական կարգով
Կատեգորիա:Ֆիլմեր, որոնց գործողությունները տեղի են ունենում Ֆրանսիայում
Կատեգորիա:1930-ականների ամերիկյան ֆիլմեր
Կատեգորիա:1936 ֆիլմեր
Կատեգորիա:1930-ականների անգլերեն ֆիլմեր
Պատերազմի դեմքը

**«Պատերազմի դեմքը»** (), իսպանացի նկարիչ Սալվադոր Դալիի նկարը, որն արվել է 1940 թվականին։ Գտնվում է Ռոտերդամի Բոյմանս վան Բյոնինգենի թանգարանում։

## Պատմություն
Նկարն արվել է Միացյալ Նահանգներում, որտեղ նկարիչն ապրել է ութ տարի, և հասել իր համաշխարհային փառքի և հաջողության գագաթնակետին։ Նկարի սյուժեն ոչ սովորական է, պարզունակ, Դալին օգտագործել է սիմվոլիզմի միջոցներ, այլ ոչ թե «պարանոիդալ-կրիտիկական մեթոդը»։ Կտավում պատկերված է գանգի նման գլուխ, որը շրջապատված է երկարավուն ֆշշացող օձերով. նրա երեք անցքերից յուրաքանչյուրում (աչքի վարդակներ և բերանի խոռոչ) կա մեկ գանգ, որոնցից յուրաքանչյուրն այս գանգերում լցված է գանգերով և գանգերով, որպեսզի գլուխը «լցված լինի անվերջ մահով»։

Ստորին աջ անկյունում կարելի է տեսնել Սալվադոր Դալիի ձեռքի հետքը։

## Ծանոթագրություններ

## Արտաքին հղումներ
* «Պատերազմի դեմքը» Սալվադոր Դալիի աշխատանքների պատկերասրահում

Կատեգորիա:1940 նկարներ
Կատեգորիա:Նկարներ մահվան մասին
Կատեգորիա:Սյուրռեալիզմ
Ալեքս Եմենիջյան

**Ալեխանդրո Եմենիջյան** (, նաև հայտնի որպես **Ալեքս Եմենիջյան** (), ), «Ամերիկանո Հոլդինգ» ՍՊԸ-ի հիմնադիր և գործադիր տնօրեն։

## Կյանք և կարիերա
Ալեքս Եմենիջյանն ազգությամբ հայ է և ծնվել է Արգենտինայի Բուենոս Այրես քաղաքում։ Նրա մորական տատիկն ու պապիկը ապրել են Օսմանյան կայսրության Վան քաղաքում և հայոց ցեղասպանության ընթացքում գաղթել են Արգենտինա։ Նրա հորական տատիկն ու պապիկը Կոստանդնուպոլսից են և հայոց ցեղասպանության ընթացքում փախել են Հունաստան, որտեղից հետո ի վերջո հաստատվել են Արգենտինայում։ Եմենիջյանի հայրը կոշկակար է եղել Բուենոս Այրեսում։ 1968 թվականին, երբ Ալեքս Եմենիջյանը երիտասարդ էր, նա և իր ընտանիքը տեղափոխվում են Միացյալ Նահանգներ։ Սրբոց նահատակաց Ֆերահյան ազգային վարժարանն ավարտելուց հետո Եմենիջյանը ստանում  Նորթրիջի Կալիֆոռնիայի պետական համալսարանի բիզնես-կառավարման և հաշվապահության բակալավրի, Հարավային Կալիֆոռնիայի համալսարանի բիզնես հարկման մագիստրոսի աստիճան և Յու-Էս-Սի Մարշալ բիզնեսի դպրոցում եղել է ասպիրանտ։

1997 թվականի ապրիլից մինչև 2005 թվականի ապրիլը եղել է «Մետրո-Գոլդուին-Մայերի» հիմնադիր և գործադիր տնօրենը, իսկ 1997 թվականի նոյեմբերից մինչև 2005 թվականի ապրիլը՝ ռեժիսիորը։

1989-2005 թվականներին Եմենիջյանը եղել է նաև «MGM Resorts International»-ի (ՄԳՄ) (պաշտոնական MGM Grand, Inc. և MGM Mirage Resorts, Inc.) ռեժիսիորը։ 1995 թվականի հուլիսից մինչև 1999 թվականի դեկտեմբերը եղել է ՄԳՄ-ի նախագահը։ Այդ ժամանակաշրջանում «ՄԳՄ»-ում նա նաև այլ պաշտոններ է զբաղեցրել՝ ներառյալ 1995 թվականի հունիսից մինչև 1999 թվականի ապրիլ գործադիր տնօրենի և 1994 թվականի մայիսից մինչև 1998 թվականի հունվարը որպես ֆինանսական գծով գլխավոր պատասխանատուի պաշտոնները։

Եմենիջյանը եղել է Տրասինդա կորպորացիայի տնօրենը և 1990 թվականի հունվարից 1997 թվականի հունվարը «Մետրո-Գոլդուին-Մայերի» և 1999 թվականի փետրվարից մինչև 1999 թվականի ապրիլը «ՄԳՄ»-ի գլխավոր բաժնետերը։

Մինչև 1990 թվականը Եմենիջյանը եղել է «Parks»-ի, «Palmer»-ի, «Turner & Yemenidjian»-ի, լիազորված հանրային հաշվապահների գլխավոր բաժնետերը։ 1977 թվականին նա հիմնել է իր իսկ հաշվապահական ընկերությունը։ Նա վերջապես դարձավ հոլիվուդյան աստղերի հաշվապահ։

Եմենիջյանը «Regal Entertainment Group»-ի՝ աաշխարհում շարժանկարների ամենամեծ ցուցադրողի ռեժիսիոր է, «Baron Investment Funds Trust»-ի և ընդհանուր հիմնադրամի հոգաբարձու և  « Guess?»-ի՝ նորաձև հագուստի համաշխարհային արտադրողի ղեկավար։

Ալեքս Եմենիջյանն ունի մեկ որդի և մեկ դուստր։

## Ծանոթագրություններ

## Արտաքին հղումներ
*http://www.regmovies.com/

Կատեգորիա:Հայեր ամերիկյան սերմամբ
Կատեգորիա:Հայ գործարարներ
Կատեգորիա:20-րդ դարի ամերիկացի գործարարներ
Ագուլիսի ջարդեր

**Ագուլիսի ջարդեր**, 1919 թվականի դեկտեմբերի 24-ից 25-ը  Ագուլիս քաղաքի հայ բնակչության կոտորած և տեղահանում։ Այդ ընթացքում կոտորվել են Վերին և Ներքին Ագուլիսների հայկական բնակչությունը։

## Նախապատմություն
ձախից|մինի|209x209փքս|Ագուլիսցի հայ ընտանիք
Ագուլիսը մինչև ջարդերը եղել է մշակութային մեծ քաղաք՝ 17-րդ դարում ունենալով 8,000 հայկական ընտանիքներ։ Ագուլիսի բարբառը հայերենում եղել է որպես առանձին բարբառ։ 1919 թվականի ապրիլին Գողթան գավառից գրող Հարություն Թումանյանը, կանխազգալով մոտալուտ վտագները, գրել է «Միր հըգադարձ վաթանը» («Մեր հոգադարձ Հայրենիքը») բանաստեղծությունը՝ տպագրելով Զօկի ճրօյգը Ագուլիսի բարբառով ամսաթերթում, որտեղ նկատվում էր  Ագուլիսի նկատմաբ նրա անհանգստությունը։

## Դեպքեր
Ըստ ադրբեջանցի գրող Աքրամ Այլիսլու «Քարե Երազներ» վեպի ջարդերը սկսվել են դեկտեմբերի 24-ին հետևյալ կերպ․ Թուրք զինվորական Էդիֆ բեյը 30-40 ձիավորներով անցել է Ագուլիսի փողոցներով և հայտարաել, որ այդ օրը հաշտություն են կնքելու՝ բոլորին կանչելով հավաքվել մի տեղ։ Երբ հավաքվել են ժողովուրդը, հայերին և թուրքերին առանձնացրել են, և միանգամից կրակ բացել հայերի վրա։ Այնուհետև ողջ մնացած հայերը փորձել են փախչել։ Ըստ նրա նկարագրածի մուսուլման կանայք պատմում են, որ մեկ ամբողջ շաբաթ առուներով արյուն էր հոսում։
Ըստ պետական գործիչ Սերգեյ Մելիք—Յոլչյանի՝ Լեռնահայսստանիցից Հայաստանի արտգործնախարարին ուղարկած հեռագրի  Նախիջևանի և Օրդուբադի թաթարները, թուրքական և ադրբեջանական սպաներ Խալիլ բեյի, Էդիֆ բեյի և ուրիշների գլխավորությամբ Ներքին Ագուլիսի կոտորածից հետո, կոտորել են Վերին Ագուլիսի ամբողջ բնակչությանը։ Ըստ հեռագրի Վերին Ագուլիսում սպաննվել է 400 մարդ, իսկ Ներքին Ագուլիսում՝ 1000 մարդ։ Այնտեղ նշվում է նաև, որ 20 գեղեցիկ հայ աղջիկների իբրև նվեր հանձնվել են թուրքը սպաներին։ 
Ջարդերի մասին գրել է նաև ծնունդով Ագուլիսից, ջարդերի ականատես Հովհաննես Հախնազարյանը իր՝ «Գողթան Գաւառ. Ագուլիսի Եվ Շրջակայ Գիւղերի Եղեռնը» հուշագրությունում։ Որտեղ նա պատմում է թուրքերը դաժանությունները և իր փախուստը մոտակա Ցղնա գյուղ, որտեղ նորից ենթարկվել են հարձակման՝ կորցրնելով է իր ամբողջ ընտանիքը։

## Արձագանքներ
2019 թվականի դեկտեմբերի 24-ին՝ Ագուլիսի ջարդերի 100-րդ տարելիցին ՀՀ ԱԳՆ խոսնակը հանդես եկավ հայտարարությամբ՝ նշելով, որ ջարդերը չսահմանափկվեցին այդքանով և հետագայում հայաթափվեց ամբողջ Գողթն գավառը և տեղի ունեցավ Ջուղայի խաչքարերի ոչնչացում։

## Ծանոթագրություններ

Կատեգորիա:Ագուլիս
Կատեգորիա:Ցեղասպանություն
Քյամալ Ալեքպերով

**Քյամալ Ջամալ օղլի Ալեքպբարով**(, ), ադրբեջանցի նկարիչ և քանդակագործ, վաստակավոր նկարիչ (1982), ժողովրդական նկարիչ 2002;

## Կենսագրություն
Քյամալ Ալեքպերովը ծնվել է 1928 թվականի մարտի 20-ին՝ Ադրբեջանական ԽՍՀ Ֆուզուլի քաղաքում։ 1948 թվականին Ալեքպբարովն ավարտել է Ադրբեջանի Նկարչության դպրոցը։ Այստեղ Ալեքպարովի ուսուցիչը ԽՍՀՄ ժողովրդական նկարիչ Պինխոս Սաբսայն էր։ 1948-1954 թվականներին սովորել է Մոսկվայի Վասիլի Սուրիկովի անվան գեղարվեստական պետական ինստիտուտում։ Ալեքպերովի դիպլոմային աշխատանքը «Խաղաղության համար» խորաքանդակ էր։

## Ստեղծագործություններ
Ստեղծագործել է մոնումենտալ, մոնումենտալ-դեկորատիվ և հաստոցային քանդակագործության բնագավառներում։ 1953 թվականից Քյամալ Ալեքպերովը եղել է ցուցահանդեսների մասնակից։ Հեղինակել է Աջեմիի արձանը, որի բացումը կայացել է 1976 թվականին։ Բացի այդ, նա 50-ից ավելի բարձրաքանդակների, բոլորաքանդակների, կիսանդրիների հեղինակ է, որոնց շարքում հիշատակման են արժանի գործերից են  Սոցիալիստական աշխատանքի հերոսներ Շամամա Հասանովա և Բաստի Բագիրովայի հուշարձաններ, «Ջաֆար Ջաբարլի»ի, «Իլյաս Էֆենդիև»ի, «Միրզա Ալիև»ի, «Արիֆ Մելիքով»ի, «Լյաթիֆ Քերիմով»ի քանդակագործական դիմանկարներ։

Ադրբեջանի Նախագահ Հեյդար Ալիևի 2002 թվականի մայիսի 30-ի հրամանագրով Քյամալ Ալեքպերովին շնորհվել է Ադրբեջանի ժողովրդական նկարչի կոչում։

Նա մահացել է 2009 թվականի մայիսի 21-ին, 81 տարեկան հասակում։

## Ծանոթագրություններ

Կատեգորիա:Ադրբեջանցի նկարիչներ
Կատեգորիա:Ադրբեջանցի քանդակագործներ
Մեծ Կարուզո

**«Մեծ Կարուզո»** (), 1951 թվականին ռեժիսոր Ռիչարդ Տորփի ամերիկյան գեղարվեստական երաժշտական ֆիլմ։ Գլխավոր դերում Մարիո Լանցա։ Ֆիլմի պրեմիերան կայացել է 1951 թվականի ապրիլի 16-ին ԱՄՆ-ում։ Առանց տարիքային սահմանափակման։

## Սյուժե
Ֆիլմը ցույց է տալիս տենոր Էնրիկո Կարուզոյի կյանքը (1873–1921)։ Նա ապրում է հարազատ Նեապոլում։ Սկզբում նա սիրահարվում է Մուսեթա անունով մի աղջկա, սակայն նա դուր չի գալիս աղջկա հորը․ վերջինիս թվում է, թե Էնրիկոն բավականին անլուրջ գործունեությամբ էր զբաղվում՝ երգում է։

Հետո Էնրիկոն սիրահարվում է ուրիշ աղջկա՝ Դորոթի Բենջամինին։ Նրա հայրը մայրաքաղաքային օպերայի սեփականատերերից մեկն է։ Բայց Էնրիկոն նրա սրտով չէ գյուղական ծագման պատճառով։ Հետագայում Էնրիկոն դառնում է հայտնի երգիչ, և Դորոթին ամեն դեպքում ամուսնանում է նրա հետ։ Իսկ մնացածների վերաբերմունքը երգչի հանդեպ աստիճանաբար փոխվում է դեպի լավ կողմը։

## Դերերում
* Մարիո Լանցա - *[[Էնրիկո Կարուզո]]* 
* Էն Բլիթ - *Դորոթի Բենջամին*
* Դորոթի Կրիստեն - *Լուիզ Հեգար*
* Ջարմիլա Նովոթնա -  *Մարիա Սելկա*
* Ռիչարդ Հեյգեմեն -  *Կառլո Սնատի*
* Կառլ Բենթոն Ռիդ -  *Փարկ Բենջամին*
* Էդուարդ Ֆրանց -  *Ջուլիո Գաթի-Կազացա*
* Լյուդվիգ Դոնաթ -  *Ալֆրեդո Բրացի*
* Ալան Նապյե -  *Ժան դե Ռեշկե*
* Փալ Յավոր -  *Անտոնիո Սկոթի*
* Կառլ Միլեթեր -  *Ջինո*
* Վինսեթ Ռենո -  *Տուլիո*
* Շեփարդ Մենկեն -  *Ֆուչիտո*
* Նեստոր Պայվա -  *Էջիստո Բարեթո*
* Իվետ Դուգայ -  *Մուզեթա Բարեթո*
* Փիթեր Փրայս -  *Կարուզոն մանկության ժամանակ*
* Անժելա Քլարկ -  *Էնրիկո Կարուզոյի մայրը*
* Մարիո Սիլեթի -   *Էնրիկո Կարուզոյի հայրը*
* Բլանշ Տեբոմ -  *օպերայի երգիչ*
* Թերեզա Չելի -  *օպերայի երգչուհի*
* Լուսինե Ամարա -   *օպերայի երգչուհի*
* Տիտո Վուոլո -  *Պյետրո Տոսկանո*

## Լրացուցիչ տեղեկություն
* Նկարիչ՝ Էդվին Ուիլիս
* Մոնտաժ՝ Ջին Ռուջերո
* Հագուստ՝ Ժիլ Ստիլ և Հելեն Ռոուզ

## Պարգևներ և անվանակարգեր
* 1952 թվական «Օսկար» -   հաղթող *Լավագույն ձայն* կատերոգրիայում  (Դուգլաս Շիրեր (Մետրո-Գոլդուին-Մայեր))
* 1952 թվական «Օսկար» -  անվանադրված է *Հագուստների լավագույն դիզայն* կատեգորիայում (Հելեն Ռոուզ և Ժիլ Ստիլ)

Ֆիլմում Մարիո Լանցայի կատարմամբ հնչում է «The Loveliest Night of The Year» երգը, որի բառերը գրել է Փոլ Ֆրեսնիս Ուեսթերը, իսկ երաժշտությունը՝ Իրվինգ Էրնոսոնը։

## Ծանոթագրություններ

## Արտաքին հղումներ
* 
* «Մեծ Կարուզո» Фильм. Ру  կայքում

Կատեգորիա:1950-ականների անգլերեն ֆիլմեր
Կատեգորիա:1951 ֆիլմեր
Կատեգորիա:MGM ֆիլմեր
Կատեգորիա:Ամերիկյան դրամա ֆիլմեր
Կատեգորիա:Ամերիկյան կենսագրական դրամա ֆիլմեր
Կատեգորիա:Ամերիկյան կենսագրական ֆիլմեր
Կատեգորիա:Ամերիկյան մելոդրամա ֆիլմեր
Կատեգորիա:Իտալական դրամա ֆիլմեր
Կատեգորիա:Իտալական կենսագրական ֆիլմեր
Կատեգորիա:Իտալական մելոդրամա ֆիլմեր
Կատեգորիա:1950-ականների ամերիկյան ֆիլմեր
Կատեգորիա:1951 դրամա ֆիլմեր
Վիլգոթ Շյոման

**Վիլգոթ Շյոման**,(, ), շվեդ կինոռեժիսոր և գրող։

## Կենսագրություն
Վիլգոթ Շյոմանը ծնվել է 1924 թվականի դեկտեմբերի 2-ին Ստոկհոլմում՝ բանվորի ընտանիքում։ Սովորել է Ստոկհոլմի համալսարանում։ 1948 թվականից հանդես է եկել թերթերում որպես գրական թատերակաան քննադատ։ Նա աշխատել է Ինգմար Բերգմանի մոտ, որպես ռեժիսորի օգնական։

1962 թվականին բեմադրել է իր առաջին «Սիրուհի» ֆիլմը (Բիբի Անդերսոն և Մաքս ֆոն Սյուդով) որի հերոսուհին սիրային կապի մեջ է երկու տղամարդու հետ։

Իր երկրորդ ֆիլմում՝ «491» (1964), մի խումբ երիտասարդներ ենթարկում են մարմնավաճառին զանազան նվաստացումների (մասնավորապես, ստիպելով նրան սեռական հարաբերություններ ունենալ շան հետ)։ 1782 թվականին նկարահանված «Անկողին քրոջ և եղբոր համար» ֆիլմը, որտեղ նկարահանվել է նաև Բիբի Անդերսոնը, սյուժեն հիմնված է եղբորից հղիացած քրոջ հարաբերությունների վրա։

Սկանդալային համբավ ձեռք բերեց նրա երկխոսությունը Լենա Նյումանի հետ «Ես հետաքրքրասեր եմ (դեղին)» (1967) ֆիլմում և «Ես հետաքրքրասեր եմ (կապույտ)» (1968) ֆիլմում, որտեղ մի ուսանող հարցազրույց է վերցնում տարբեր մարդկանցից (այդ թվում` Ուլոֆ Պալմե, Մարտին Լյութեր Քինգ, Եվգենի Եվտուշենկո)։ Պոռնոգրաֆիկ տեսարաններ պարունակելու պատճառով արգելվեց ֆիլմը ցուցադրել ԱՄՆ-ում։

## Ֆիլմագրություն
* 1964 — Հագուստ / *Klänningen*
* 1964 — 491  / *491*
* 1966 — Անկողին քրոջ և եղբոր համար, 1782 / *Syskonbädd 1782*
* 1967 — Ես հետաքրքրասեր եմ (դեղին) 
* 1968 — Ես հետաքրքրասեր եմ (կապույտ)

## Արտաքին հղումներ
* 
* Вильгот Шёман на сайте журнала «Сеанс» 

## Ծանոթագրություններ

Կատեգորիա:Ստոկհոլմի համալսարանի շրջանավարտներ
Կատեգորիա:Շվեդ կինոռեժիսորներ
Կատեգորիա:Շվեդ գրողներ
Կատեգորիա:Շվեդ սցենարիստներ
Կատեգորիա:Շվեդ դերասաններ
Ջորջ Բառնս

**Ջորջ Բառնս** (, ), ամերիկացի կինոօպերատոր, որ իր գործունեությունը ծավալել է համր կինոյի դարաշրջանից մինչև 1950-ական թվականների սկիզբը։

## Կենսագրություն
Ջորջ Բառնսը ծնվել է 1892 թվականի հոկտեմբերի 15-ին ԱՄՆ Փասադենա քաղաքում։ Որպես կինոօպերատոր իր նորամուտը կատարել է 1918 թվականի «Կեցցե՛ Ֆրանսիան» ֆիլմի նկարահանումների ժամանակ, որի ռեժիսորը եղել է Ռոյ Ուիլյամ Նիլը։ Իր կարիերայի ընթացքում ութ անգամ ներկայացվել է «Օսկար» կինոմրցանակի՝ մրցանակ ստանալով միայն 1941 թվականին լավագույն օպերատորական աշխատանքի համար կինոռեժիսոր Ալֆրեդ Հիչքոքի «Ռեբեկա» ֆիլմի համար։ Անդամակցել է Ամերիկյան կինոօպերատորների միությանը։

Ջորջ Բառնսն ամուսնացած է եղել չորս անգամ՝ Ջոան Բլոնդելի (1933-1936), Հելեն Հաուելի, Էլիզաբեթ Վուդի և Մելբե Մարշալ Կրյուգերի հետ։

Ջորջ Բառնսը մահացել է 1953 թվականի մայիսի 30-ին Լոս Անջելեսում (Կալիֆոռնիա նահանգ)։

## Ընտրյալ ֆիլմագրություն
*  – Արծիվը / The Eagle (ռեժ.՝ Քլարենս Բրաուն)
*  – Շեյխի որդին / The Son of the Sheik (ռեժ.՝ Ջորջ Ֆիցմորիս)
*  – Մեր պարող դուստրերը / Our Dancing Daughters (ռեժ.՝ Գարրի Բոմոնտ)
*  – Սեդի Թոմփսոն / Sadie Thompson (ռեժ.՝ Ռաուլ Ուոլշ)
*  – Բուլդոգ Դրամոնդ / Bulldog Drummond (ռեժ.՝ Ֆրենկ Ջոնս)
*  – Սև լեգեոն / Black Legion (ռեժ.՝ Արչի Մայո)
*  – Դրոշմված կին / Marked Woman (ռեժ.՝ Լլոյդ Բեքոն)
*  – Արքայազն ու աղքատը / The Prince and the Pauper (ռեժ.՝ Ուիլյամ Քայլի)
*  – Ռեբեկա / Rebecca (ռեժ.՝ Ալֆրեդ Հիչքոք)
*  – Ծանոթացեք Ջոն Դոուի հետ / Meet John Doe (ռեժ.՝ Ֆրենկ Կապրա)
*  – Ջեյն Էյր / Jane Eyre (ռեժ.՝ Ռոբերտ Ստիվենսոն)
*  – Հմայված / Spellbound (ռեժ.՝ Ալֆրեդ Հիչքոք)
*  – Չարի ուժը / Force of Evil (ռեժ.՝ Աբրահամ Պոլոնսկի)
*  – Կայսերական վալս / The Emperor Waltz (ռեժ.՝ Բիլլի Ուայլդեր)
*  – Թելմա Ջորդոնի գործը / The File on Thelma Jordon (ռեժ.՝ Ռոբերտ Սիոդմաք)
*  – Փեսացուն վերադառնում է / Here Comes the Groom (ռեժ.՝ Ֆրենկ Կապրա)
*  – Աշխարհի խոշորագույն շոուն / The Greatest Show on Earth (ռեժ.՝ Սեսիլ Դեմիլ)
*  – Աշխարհների պատերազմը / The War of the Worlds (ռեժ.՝ Բայրոն Հեսկին)

## Մրցանակներ և անվանակարգեր
* «Օսկար» մրցանակ լավագույն օպերատորական աշխատանքի համար
** Ներկայացվել է 1929 թվականին «Դիվական պարուհին», «Կախարդական հուր» և «Սեդի Թոմփսոն» ֆիլմերի համար,
** Ներկայացվել է 1930 թվականին «Մեր պարող դուստրերը» ֆիլմի համար,
** 1941 թվականին արժանացել է մրցանակի «Ռեբեկա» ֆիլմի համար,
**Ներկայացվել է 1946 թվականին «Իսպանական ծովային տերություններ» և «Հմայված» ֆիլմերի համար,
** Ներկայացվել է 1951 թվականին «Սամսոն և Դալիլա» ֆիլմի համար։
* «Ոսկե գլոբուս» մրցանակ օպերատորական լավագույն աշխատանքի համար.
** Ներկայացվել է 1951 թվականին «Սամսոն և Դալիլա» ֆիլմի համար,
** Արժանացել է մրցանակի 1953 թվականին «Աշխարհի մեծագույն շոուն» ֆիլմի համար։

## Ծանոթագրություններ

## Արտաքին հղումներ
* Ջորջ Բառնսը Internet Movie Database կայքում
* Կինոօպերատորների օնլայն հանրագիտարան 

Կատեգորիա:«Ոսկե գլոբուս» մրցանակի դափնեկիրներ
Կատեգորիա:Ամերիկացի կինոօպերատորներ
Կատեգորիա:Օսկարակիրներ
Խավիեր Պրիետո

**Խավիեր (Խավի) Պրիետո Արգարատե** (; ), իսպանացի ֆուտբոլիստ, կիսապաշտպան։

Իր կարիերան անցկացրել է Իսպանիայի «Ռեալ Սոսիեդադ» ակումբում՝ նրա կազմում անցկացնելով ընդհանուր առմամբ 532 խաղ պաշտոնական մրցաշարերում, և այդ ցուցանիշով զբաղեցնում է հինգերորդ տեղը ակուբի պատմության մեջ։ Եղել է թիմի հիմնական 11 մետրանոց իրացնողը։

## Կենսագրություն
Խավիեր Պրիետոն «կապույտ բերետների» կազմում նորամուտը կատարել է 2003 թվականի հոկտեմբերի 8-ին «Օսասունայի» դեմ տնային խաղում, որն ավարտվել է հաղթանակով (1:0)։ 2013 թվականի հունվարի 6-ին խփել է հեթ-տրիկ Մադրիդի «Ռեալի» դարպասին, բայց այնուամենայնիվ թիմը պարտվել է (4:3) հաշվով։ «Անոետայի» դեմ որոշիչ խաղում, Պրիետոն նորից աչքի է ընկնում՝ այս անգամ խփելով դուբլ։ 2012/13 մրցաշրջանի արդյունքներով Խավին իր թիմին օգնել է զբաղեցնել չորրորդ տեղը, որը թույլ է տվել թիմին խաղալ Չեմպիոնների Լիգայում։

Ֆուտբոլիստը եղել է «Ռեալ Սոսյեդադի» սանը և ավագը։ Իր ամբողջ կարիերան անցկացրել է հարազատ ակումբում։ Խավիեր Պրիետոն իր կարիերան ավարտել է 2017/18 մրցաշրջանի վերջում։ Խավին «Ռեալ Սոսյեդադի» կազմում անցկացրած հրաժեշտի խաղում էմբլեմա խորհրդանիշի փոխարեն օգտագործել է իր նկարը։

## Ակումբային վիճակագրություն

## Ծանոթագրություններ

## Արտաքին հղումներ
* Futbolme profile

Կատեգորիա:Իսպանացի տղամարդ ֆուտբոլիստներ
Կատեգորիա:Իսպանիայի ֆուտբոլի երիտասարդական հավաքականի ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:Ռեալ Սոսիեդադի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Իզոլդա Վիսոցկայա

**Իզոլդա Վիսոցկայա** (, ), խորհրդային և ռուս դերասանուհի, մեմուարիստ, Ռուսաստանի Դաշնության ժողովրդական արտիստ (2005)։

Վլադիմիր Վիսոցկու առաջին կինը 1960 թվականի ապրիլի 25-ից մինչև 1965 թվականը։

## Կենսագրություն
Իզա Վիսոցկայան ծնվել է 1937 թվականի հունվարի 22-ին Գորկի քաղաքում (այժմ՝ Նիժնի Նովգորոդ)։

Ավարտել է ՄԳԱԹ դպրոց-ստուդիան 1958 թվականին։ Աշխատել է որպես դերասանուհի Կիևում (1958-1959), Դոնի Ռոստովում (1963-), Պերմում, Վլադիմիրում և Լիեպայում։

Մինչև կյանքի վերջին օրերը ապրել է Նիժնի Տագիլում, 1970 թվականից աշխատել է Նիժնետագիլի դրամատիկական թատրոնում։

Մահացել է 2018 թվականի հուլիսի 20-ին 82 տարեկան հասակում։ Իզոլդա Կոնստանտինովնայի հրաժեշտի արարողությունը տեղի է ունեցել հուլիսի 22-ին։

## Ընտանիք
* առաջին ամուսին — Ժուկով (1954 — 1959)։
* երկրորդ ամուսին (1960 թվականի ապրիլի 25-ից 1965 թվականի մայիս) — Վլադիմիր Վիսոցկի
** աղջիկ (04.08.1963 - 07.08.1963)։
** որդի — Գլեբ Վիսոցկի (ծնված 1965 թվականի մայիսի 1-ին), նրա հայրը Վ. Ս. Վիսոցկին չէ, ապրում է Եկատերինբուրգում։
*** թոռներ։
** եղբորորդի — Կիրիլ։

## Կոչումներ
* ՌՍՖՍՀ վաստակավոր արտիստ (1980)
* Ռուսաստանի Դաշնության ժողովրդական արտիստ (2005)

## Մատենագրություն
Իզա Վիսոցկայան՝ Վլադիմիր Վիսոցկու մասին հիշողությունների գրքերի հեղինակն է․

* «Короткое счастье на всю жизнь». — М.: Молодая гвардия, 2005, 182 с. («Библиотека мемуаров. Близкое прошлое. Малая серия») ISBN 5-235-02855-4
* «С тобой… без тебя» / Воспоминaния, дневниковые зaпиcи, cтиxoтворения, фpaгмeнты пиceм. — Eкатepинбург: Южно-Уральское книжное издательствo, "Mузeй Bладимиpa Высоцкoго", 2017, 272 с., фотоил.; 1000 экз. ISBN 978-5-7688-1134-1

## Ծանոթագրություններ

## Գրականություն
* 

Կատեգորիա:Գրողներ այբբենական կարգով
Կատեգորիա:ՄԳԱԹ դպրոց-ստուդիայի շրջանավարտներ
Կատեգորիա:ՌԽՖՍՀ վաստակավոր արտիստներ
Կատեգորիա:Ռուս դերասանուհիներ
Կատեգորիա:Ռուս հուշավիպագիրներ
Կատեգորիա:Ռուսաստանի Դաշնության ժողովրդական արտիստներ
Սիվցևի աղյուսակ

thumb|Սիվցևի աղյուսակ (ձախից) և Գոլովինի աղյուսակ (աջից)
**Սիվցևի աղյուսակ**, նախկին ԽՍՀՄ տարածքում ամենատարածված աղյուսակը, որն օգտագործվում է տեսողության սրությունը ստուգելու համար։ Աղյուսակն անվանվել է խորհրդային ակնաբան Դմիտրի Սիվցևի պատվին (1875-1940), որն աղյուսակը մշակել է 1925 թվականին։

## Նկարագրություն
Այս աղյուսակը պարունակում է տպագիր տառերի տողեր (ընդհանուր 12 տող), ընդ որում, տառերի չափը վերևից ներքև տողից տող փոքրանում է։ Յուրաքանչյուր տողի ձախ կողմում նշված է այն D հեռավորությունը (մետրերով), որից նորմալ տեսողություն ունեցող անձը պետք է տեսնի դրանք (վերևի շարքի համար՝ 50.0 մետր, ներքևի համար՝ 2,5 մ)։ Յուրաքանչյուր տողի աջ կողմում նշված է V մեծությունը (պայմանական միավորներով)․ դա 5 մետր հեռավորությունից տառերը կարդալու տեսողության սրությունն է (0,1, եթե աչքը տեսնում է միայն վերևի շարքը, 2,0, եթե տեսնում է ներքևի շարքը)։ Տեսողությունը համարվում է նորմալ (1,0), երբ մարդը յուրաքանչյուր աչքով 5 մետր հեռավորությունից տեսնում է տասներորդ տողը։

Տառերի չափը որոշակի տողում հաշվարկելու համար (մոտ 1 միլիմետր սխալի դեպքում) անհրաժեշտ է, ըստ V-ի մեծության, բաժանել 7 միլիմետր սանդղակով։ Այսպես, վերևի տողում տառերի չափը կլինի 70 միլիմետր (V = 0,1), իսկ ներքևում՝ 3,5 միլիմետր (V = 2,0):

Մեկ այլ հեռավորությունից տեսողության սրության ուսումնասիրության ժամանակ (0,1-ից պակաս, եթե մարդը 5 մետրից չի ճանաչում վերևի շարքի տառերը) հետազոտվող անձին մոտեցնում են աղյուսակին և յուրաքանչյուր 0,5 մետրից հետո հարցնում, մինչև նա ճիշտ կանվանի վերևի շարքի տառերը։ Տեսողության սրության չափը հաշվում են հետևյալ բանաձևով.

V = \frac dD, որտեղ
* V՝ տեսողության սրություն,
* d՝ հեռավորությունը, որից կատարվում է հետազոտությունը,
* D՝ հեռավորությունը, որի դեպքում նորմալ աչքը տեսնում է այս շարքը։

Բայց ավելի նպատակահարմար է օգտագործել Պոլյակի օպտոտիպերը` 0,1-5 մետր հեռավորության վրա տեսողության սրությունը որոշելու համար։

Ակնաբանները, որպես կանոն, այս աղյուսակի հետ մեկտեղ օգտագործում են նաև Գոլովինի աղյուսակը։

## Հետաքրքիր փաստեր
* Աղյուսակում օգտագործվում է ռուսերեն այբուբենի ընդամենը 7 տառ՝ Ш, Б, М, Н, К, Ы, И:
* Պայմանականորեն ընդունված է համարել, որ 1,0 սրություն ունեցող աչքը կարող է առանձին երկու հեռու կետ տեսնել, եթե նրանց միջև անկյունային հեռավորությունը հավասար է մեկ անկյունային րոպեին ( աստիճան)։ 5 մետր հեռավորության վրա դա համապատասխանում է 1,45 միլիմետրին, որը պետք է լինի «Ш» տառի մոտակա մասնիկների միջև հեռավորությունը ստուգող աղյուսակի տասներորդ տողում։
* Էմետրոպիայի դեպքում պարզ տեսողության կետն ասես անվերջության մեջ լինի։ Մարդու աչքի համար անվերջությունն սկսվում է 5 մետր հեռավորությունից. երբ առարկան գտնվում է 5 մետրից հեռու, աչքի ցանցաթաղանթին էմետրոպիայով զուգահեռ ճառագայթներ են հավաքվում։ Հենց այդ պատճառով տեսողության սրության ստուգումն իրականացվում է այդ հեռավորությունից։

## Ծանոթագրություններ

## Գրականություն
* 
* 

Կատեգորիա:Ակնաբուժություն